Publication: Magyar Közlöny
Issue: MK-2001-79 (Year: 2001, Number: 79)
Era: 1990-2004
Section: (a továbbiakban: Áht.) 65. §-ával, valamint a közbeszerzésekről szóló 1995. évi XL. törvény (a továbbiakban: Kbt.)
Paragraph Index: 281

b) pontja meghatározza a közbeszerzési eljárások vonatkozásában a helyi önkormányzati költségvetési szervek körét. A meghatározás szerint a helyi kisebbségi önkormányzatok nem tartoznak a helyi önkormányzati költségvetési szervek közé. Ezzel szemben a Kbt. 96. § (2) bekezdésében kapott felhatalmazás alapján megalkotott Ör. a helyi kisebbségi önkormányzatok vonatkozásában is tartalmaz rendelkezéseket. Ezzel az önkormányzat rendelete a törvényi felhatalmazáson túlterjeszkedő szabályozást alkotott. Az Alkotmány 44/A. § (2) bekezdése előírja, hogy „a helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal”. Az Ötv. 16. § (1) bekezdése pedig megállapítja, hogy „a képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkot”. Az Ötv. 16. § (1) bekezdése vonatkozásában a közbeszerzési eljárás nem helyi társadalmi viszonynak, hanem a törvény által szabályozott társadalmi viszonynak minősül, ezért e tárgyban a helyi önkormányzat képviselő-testülete csak a törvényi felhatalmazás keretein belül lett volna jogosult rendelet alkotására. Az Ör.-nek a helyi kisebbségi önkormányzatok közbeszerzéseire vonatkozó rendelkezései azonban a törvényi felhatalmazáson túlterjeszkednek, ezért sértik az Ötv. 16. § (1) bekezdésében foglaltakat. Ennélfogva pedig ellentétesek az Alkotmány 44/A. § (2) bekezdésével. Ezért az Alkotmánybíróság a kifogásolt rendelkezéseket megsemmisítette.

Source: https://magyarkozlony.hu/hivatalos-lapok/fad908e513db4dbc6240d76f6518842af0001bab/dokumentumok/a59799df294c9688f950f3e6106e543af634106e/letoltes